hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ro hu hu hu en hu hu hu es ro hu hu hu hu hbs_lat en es hu ms sv it en hu pt fr zh fr fr en en en en hu hu fr de en de en en en en hu en nl fr nb de sv en en en hu en fr fr fr fr en en en en hu mk nl fr fr fr en en en en en hu fr de fr fr sv en en en en fr fr de fr fr sv en en en hu zh fr es en de sv en de en hu ja fr fr en de en en en en en zh fr es de de fr en en en hu hu hu hu hu hu hu hu hu hu hu hu hu hu hu hu hu hu hu eo hu eo hu hu eo hu eo hu hu oc en sk oc ru en oc en ru fr ru zh hu oc en cs fr da en oc en hu de sv en hu fr tr he de ru de oc en sk en zh hu hu oc ca ru nb zh en oc ca pl sv pl en hu fr my th en en en en sv es en en en hu hbs_lat en ru en en en fr en ru en en en hu fr en de en en en en en de en en en hu en en ru en ru en hu en nb pl en ru en hu en nb sk en en en en de ru en en en hu en nb sk en ru en hu en nb sv en ru en hu en it ru en ru en hu en en ru en ru en hu en en ru en ru en hu en it ru en ru en hu fr it sk en en en de ko nl en en en hu en en sk en ru en hu en it sk en ru en hu en it sk en ru en hu en en sk en ru en hu en ka ru en ru en hu en en ru en ru en hu en nb pl en ru en hu en nb pl en ru en hu en en ru en ru en hu en en ru en ru en hu ja oc ru en en en fr es ru en en en hu fr sv pl en en en sv nl ru en en en hu sv oc ru en en en fr zh pl en en en hu en fr ru en en en en zh ru en en en hu id en fr ca fr zh en tr fr fr fr en hu hu hu hu hu hbs_lat en es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu ro hu hu hu hu ro hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu fr hu fr hu fr hu fr hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de el es fr it pl ro ru hu hu hu hu hu hu hu hu hu hu
2012-es romániai parlamenti választások – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. május 2.
Ugrás a navigációhoz Ugrás a kereséshez
2012. december 9-én tartották a soron következő parlamenti választásokat Romániában.
Bővebben: 2012-es romániai tüntetések és első Ponta-kormány
A román liberális és baloldal pártjai 2011 márciusában létrehozták a Szociálliberális Unió (USL) nevű pártszövetséget. Az IMF-fel kötött megállapodást megszorító intézkedésekkel végrehajtó jobboldali Boc-kormány népszerűsége erősen lecsökkent, ezért a kormánykoalíció 2012 februárjában miniszterelnököt cserélt. Az Ungureanu-kormány azonban hamar elveszítette a parlamenti többségét, és áprilisban az USL alakított kormányt (Ponta-kormány).
A júniusi önkormányzati választásokon is az USL tört előre, megszerezte a megyei pártlistás voksok csaknem felét.
A balközép pártszövetség egy népszavazás kiírásával megkísérelte Traian Băsescu államfőt is elmozdítani a pozíciójából, de a július 29-én tartott referendum érvénytelen lett.
Eredetileg december 2-án tartották volna a választásokat, de a Ponta-kormány egy héttel lehalasztotta.[3]
2012 szeptemberében a jobbközép pártok is szövetségre léptek Igaz Románia Szövetség (ARD) néven.[4]
Mivel a romániai parlament két kamarás, ezért egyszerre választanak képviselőházi és szenátusi tagokat.
A választási rendszer a 2008-ban bevezetett egyéni választókerületes, egyfordulós, arányos kompenzációs. Az országot 315 képviselői és 137 szenátori választókerületre osztották. A választókerületekben az győz, aki a szavazatok abszolút többségét (legalább 50%+1 szavazat) megszerzi. Ezután a küszöböt elért pártok számára a töredékszavazatok alapján mandátumok kerülnek kiosztásra. A bejutási küszöb progresszív: 5% egy párt esetén, 8% a kettő, 9% a három és 10% négy vagy annál több pártból álló koalíciók esetében. Az alternatív küszöb szerint azok a pártok, koalíciók vagy kisebbségi szervezetek is részt vehetnek a mandátumok szétosztásában, amelyeknek a jelöltjei legalább 6 képviselői és 3 szenátori választókerületben az élen végeztek.
A töredékszavazatok alapján történő mandátumosztás három lépcsős, külön-külön zajlik a képviselőházi és a szenátusi helyekre.[5]
A nemzeti kisebbségek könnyített feltételekkel juthatnak mandátumhoz.
A választhatóság korhatára a képviselőjelöltek esetében 23, a szenátorjelöltek esetében 33 év. Minden indulni szándékozó jelöltnek 5 havi minimálbérnek megfelelő (2012-ben ez 3500 lej) letétet kell előre befizetnie. A letétet csak az a párt kapja vissza, amely országosan legalább 2%-ot ért el, független jelöltek esetén pedig az, aki a választókerület érvényes szavazatainak legalább 20%-át.[6] A független jelölteknek a képviselőházi induláshoz legalább a körzet választópolgárainak 4%-a, de több mint 2000, a szenátusi induláshoz szintén legalább 4%, de több mint 4000 ajánlást kell összegyűjteniük.
A választásokon 12 párt vagy pártszövetség és 13 független jelölt indul. A pártok vagy pártszövetségek a következők:
(Zárójelben a román név és a rövidítés szerepel.)
Szociálliberális Unió (Uniunea Social-Liberală, USL). Tagjai:
Szociáldemokrata Párt (Partidul Social Democrat, PSD)
Országos Szövetség Románia Haladásáért (Uniunea Naţională pentru Progresul României, UNPR)
Nemzeti Liberális Párt (Partidul Național Liberal, PNL)
Konzervatív Párt (Partidul Conservator, PC)
Igaz Románia Szövetség (Alianţa România Dreaptă, ARD). Tagjai:
Demokrata Liberális Párt (Partidul Democrat Liberal, PD-L)
Polgári Erő (Forţa Civică, FC)
Kereszténydemokrata Nemzeti Parasztpárt (Partidul Naţional Ţărănesc Creştin Democrat, PNŢCD)
Dan Diaconescu Néppártja (Partidul Poporului – Dan Diaconescu, PP-DD)
Romániai Magyar Demokrata Szövetség (RMDSZ)
Nagy-Románia Párt (Partidul România Mare, PRM)
Erdélyi Magyar Néppárt (EMNP)
Román Öko­logista Párt­ (Partidul Ecologist Român, PER)
Szocialista Szövetség Pártja (Partidul Alianța Socialistă, PAS)
Szociáldemokrata Munkáspárt (Partidul Social Democrat al Muncitorilor, PSDM)
Kereszténydemokrata Nemzeti Párt (Partidul Național Democrat Creștin, PNDC)
Néppárt (Partidul Popular, PP)
Szociális Védelem Néppártja (Partidul Popular și al Protecției Sociale, PPPS)
2012. november 27. – december 2.
Az USL a 2012. október 17-én a bukaresti Nemzeti Arénában tartott 60.000-es nagygyűlésen mutatta be jelöltjeit.[19] Victor Ponta hivatalban lévő miniszterelnök, az USL miniszterelnök-jelöltje nem sokat árult el az elképzeléseiből. Új alkotmányt, közigazgatási reformot, adócsökkentést ígért. Az USL másik vezetője, Crin Antonescu előbb az RMDSZ alkotmányozásból való kiszorítását,[20] majd az együttműködés lehetőségét vetette fel.[21] Az USL vezetői számára a 2/3-os alkotmányozó parlamenti többség elérése a cél a választásokon, az abszolút többség (50%+1 fő) elérése biztosnak látszik.
Vasile Blaga, az ARD társelnöke pártjuk jelöltjeinek bemutatásakor kijelentette, hogy ha nyernek, 2013. január 1-jétől 700-ról 815 lejre emelik a minimálbért, a 16%-os egykulcsos adót pedig 12%-ra mérsékelik.[22] Az ARD miniszterelnök-jelöltje Mihai Răzvan Ungureanu korábbi kormányfő. Reklámfelületeiken igyekeztek a népszerűtlen kormányzás időszaka utáni megújulásukat hangsúlyozni, a jobboldal jelöltjeit a korábbi narancssárga után egy szokatlan lila-rózsaszín-szürke színkombinációval is próbáltak elhatárolni.[23]
Dan Diaconescu, a PP-DD elnöke ugyanabban a zsilvásárhelyi (Gorj megyei 6. sz.) választókerületben jelöltette magát, ahol Victor Ponta miniszterelnök.[24]
Az RMDSZ és az EMNP nem tudott megegyezni a közös fellépésről, így a magyar jelöltek egymás ellen indultak. A két párt között éles hangú vita alakult ki. Az esélyesebb RMDSZ-re való szavazásra buzdított Szász Jenő, a Nemzetstratégiai Intézet leendő elnöke[25] és a Királyhágómelléki Református Egyházkerület vezetője is.[26]
Az Új Generáció Pártja–Kereszténydemokraták (Partidul Noua Generatie – Crestin Democrat, PNG-CD) elnöke, Gigi Becali vállalkozó, aki 2009-ben a Nagy-Románia Párt listájáról lett európai parlamenti (EP) képviselő, megegyezett a Nemzeti Liberális Párttal és az USL jelöltjeként indult.[27]
Traian Băsescu államfő személye is központi téma volt a kampányban.[28]
Kék színnel a kisebbségi szervezetek vannak kiemelve.
Párt, pártszövetség, jelölt vagy kisebbségi szervezet neve
Romániai Magyar Demokrata Szövetség
Romániai Német Demokrata Fórum
„Pro-Európa” Roma Párt Szövetség
Romániai Bánáti Bolgárok Szövetsége
Romániai Zsidó Közösségek Föderációja
Romániai Albánok Liga Szövetsége
Romániai Török-Muszlim Tatárok Demokratikus Szövetsége
Romániai Csehek és Szlovákok Demokratikus Szövetsége
Romániai Lipován Oroszok Közössége
Romániai Olaszok Szövetsége – RO.AS.IT.
Romániai Törökök Demokratikus Szövetsége
Romániai Ruszinok Kulturális Szövetsége
A szenátus, a képviselőház és a két ház együttes ülésének összetétele
Az USL elsöprő győzelmet aratott, a parlament két házának együttes ülésén 2/3-os többséget szerzett, ezzel lehetősége nyílt az alkotmányozásra. A választások után az USL jelöltjeiből megalakult a második Ponta-kormány, a miniszterelnök ismét Victor Ponta, a PSD elnöke lett, Crin Antonescu, a PNL elnöke pedig alighanem az államfői pozíciót szeretné megszerezni magának a 2014-es közvetlen elnökválasztáson.
Az EMNP 1% alatti eredménnyel nem jutott be.
Közvetlenül a választások után, még decemberben kiderült, hogy az RMDSZ október 1-jén, a választások előtt titkos megállapodást kötött az USL-lel, amiben a választások utáni lehetséges kormányzati együttműködés feltételeiről egyeztek meg.[31] Az első nagyobb vitát az USL-en belül az RMDSZ esetleges bevonása a kormányzatba okozta: a PNL ellenezte a tervet, mert így Victor Ponta tovább erősítette volna hatalmát a kormányban a kárukra. Az RMDSZ végül két államtitkári pozíciót kapott az új kormányban, de hivatalosan nem lépett koalícióra. Az államtitkárok: Király András, aki a kisebbségi nyelveken szervezett közoktatásért felelős,[32] és Laczikó Enikő Katalin, aki az Etnikumközi Kapcsolatok Hivatala vezetője.[33]
A választások lebonyolítása 190 millió lejbe került.[34]
A választások napján helyi népszavazás lesz Mangalián, Costinestiben és Limanuban a palagáz kitermeléséről[35] és Fehér megyében a verespataki és érchegységi ércbányászat újraindításáról.[36]
A szavazólapra nem x-et kell írni, hanem egy „Votat” feliratú pecséttel kell a megfelelő négyzetbe jelet nyomni.
Az USL az egyetlen párt vagy szövetség, amely nagyobb arányban kapott mandátumokat, mint a rá leadott szavazatok aránya.
↑ Romániában bevezetik a többségi választási rendszert Romániában bevezetik a többségi választási rendszert – Kitekintő.hu, 2012. május 23.
↑ Alkotmányellenes a román választási törvény – Index, 2012. június 27.
↑ December 9-én lesz Romániában a parlamenti választás – Atv.hu, 2012. szeptember 1.
↑ "Igaz Románia Szövetség"-be tömörült a jobboldal – Új Magyar Szó Online, 2012. szeptember 16.
↑ Választási kisokos – Transindex, 2012. december 7.
↑ Pénzt kérnek a honatya-jelöltektől[halott link] – Manna.ro, 2012. október 1.
↑ Román közvélemény-kutatás: csökkent az USL népszerűsége Basescu felfüggesztése nyomán Archiválva 2012. november 15-i dátummal a Wayback Machine-ben – Zipp.hu, 2012. szeptember 5.
↑ A PD-L eredménye.
↑ Románia: választási esélyek a jobbközép pártszövetség megalakulása után Archiválva 2012. október 3-i dátummal a Wayback Machine-ben – Híradó.hu, 2012. október 1.
↑ 58 százalékkal nyerne az USL Archiválva 2012. október 1-i dátummal a Wayback Machine-ben – Manna.ro, 2012. szeptember 28.
↑ Tovább gyengül a Szociál-Liberális Szövetség Archiválva 2016. március 5-i dátummal a Wayback Machine-ben – Erdély.ma, 2012. október 21.
↑ IMAS: enyhén nőtt az USL támogatottsága – Szabadság, 2012. november 3.
↑ Eltérő eredményeket mutatnak a felmérések[halott link] – Krónika.ro, 2012. november 8.
↑ Nem jut be az RMDSZ a parlamentbe?[halott link] – Manna.ro, 2012. november 22.
↑ a b 5-6 százalékon az RMDSZ Archiválva 2012. december 26-i dátummal a Wayback Machine-ben – Manna.ro, 2012. december 3.
↑ Sondaj CCSB: USL – 62%, ARD – 17%, PP-DD – 10% – Informaţia Zilei, 2012. december 2. (románul)
↑ CURS: biztos az USL abszolút többsége Archiválva 2012. december 15-i dátummal a Wayback Machine-ben – Krónika, 2012. december 4.
↑ Sondaj Avangarde-CURS: USL ar obţine 57% din voturi, ARD 17% şi PPDD 15% – Tvrnews.ro, 2012. december 3. (románul)
↑ A Nemzeti Arénában kampányolt az USL Archiválva 2013. január 28-i dátummal a Wayback Machine-ben – Manna.ro, 2012. október 18.
↑ Antonescu a kétharmadra ácsingózik[halott link] – Magyar Hírlap, 2012. november 12.
↑ Crin Antonescu az RMDSZ-szel való együttműködésről beszélt[halott link] – Hírhatár.ro, 2012. november 23.
↑ Bemutatta jelöltjeit az Igaz Románia Szövetség – Transindex, 2012. november 6.
↑ Alegeri parlamentare 2012. Campanie ştearsă cu lozinci tembele. Ei vor în Parlament! – Video – Evz.ro, 2012. december 5. (románul)
↑ Izgalmas párharc: nagyágyúk indulnak a vidéki választókörzetben[halott link] – Stop.hu, 2012. október 31.
↑ Az RMDSZ-t támogatja Szász Jenő – Népszabadság, 2012. december 3.
↑ Az RMDSZ-re szavazásra szólít fel a Királyhágómelléki Református Egyházkerület – Transindex, 2012. december 5.
↑ Liberális jelölt lesz a rasszista üzletember – Index, 2012. október 15.
↑ Nem lesz meg a kétharmad Romániában – Index, 2012. december 4.
↑ a b A PSD-PC és a PNL 2008-as összesített eredményéhez képest.
↑ a b A PD-L 2008-as eredményéhez képest.
↑ Nyilvános a „titkos” USL–RMDSZ-megállapodás – Szabadság, 2013. január 4.
↑ Oktatási államtitkár maradt az RMDSZ-es Király András – Új Magyar Szó, 2012. december 28.
↑ RMDSZ-es államtitkár osztja a kisebbségi pénzeket Archiválva 2015. október 3-i dátummal a Wayback Machine-ben – Krónika, 2013. január 22.
↑ 199 millióba kerül a szavazás Archiválva 2012. október 5-i dátummal a Wayback Machine-ben – Kárpátinfo.net, 2012. október 2.
↑ Legyen-e palagáz-termelés Romániában? – Origo, 2012. november 28.
↑ Népszavazás Verespatakról[halott link] – Magyar Hírlap, 2012. november 14.
A Wikimédia Commons tartalmaz 2012-es romániai parlamenti választások témájú médiaállományokat.
Elrajtolt a választási kampány Romániában – Kitekintő.hu, 2012. október 12.
Egyforma programmal kampányolnak a romániai pártok – Kitekintő.hu, 2012. november 15.
Az RMDSZ választási honlapja Archiválva 2012. november 2-i dátummal a Wayback Machine-ben és programja[halott link] PDF
Az EMNP választási honlapja és programja[halott link] PDF
A román Központi Választási Iroda honlapja (románul)
1990 •  1992 •  1996 •  2000 •  2004 •  2008 •  2012 •  2016 •  2020
1992 •  1996 •  2000 •  2004 •  2008 •  2012 •  2016 •  2020
1990 •  1992 •  1996 •  2000 •  2004 •  2009 •  2014 •  2019
2007 •  2009 •  2014 •  2019
A lap eredeti címe: „https://hu.wikipedia.org/w/index.php?title=2012-es_romániai_parlamenti_választások&oldid=24897790”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Szócikkek halott külső hivatkozásokkal 2019 májusából
Szócikkek halott külső hivatkozásokkal 2020 áprilisából
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 2., 13:13
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.